Իսթբորն

**Իսթբորն** (.  ),  քաղաք Անգլիայում՝ Արևելյան Սասեքսի կոմսությունում, Լա Մանշի ափին։ Ձևավորում է վարչական շրջան (բորո)։ Զբաղեցնում է 44,16 քառակուսի կիլոմետր տարածք։ 2021 թվականին անցկացված մարդահամարի տվյալներով բնակչության թվաքանակը եղել է 101.700:

## Պատմություն և գտնվելու վայրը
մինի|300x300փքս| Իսթբորնը Արևելյան Սասեքսի քարտեզի վրա
Մինչև 19-րդ դարը Իսթբորնը մնում էր շատ փոքր բնակավայր, մինչև որ նրա չորս թաղամասերը աստիճանաբար մեծացան՝ հասնելով քաղաքային չափերի։ Երկաթուղու գործարկումից հետո Իսթբորնը դարձել է վիկտորիանական ծովափնյա գլխավոր հանգստավայրերից մեկը և մինչ օրս էլ շարունակում է ժողովրդականություն վայելել այդ տեսակետից։ Քաղաքի ճարտարապետությունը դեռ 19-րդ դարում ունեցել է վիկտորիանական ոճ և այդ ոճը շարունակում է մնալ բնակավայրի առավել բնութագրական հատկանիշներից մեկը

Իսթբորնը գտնվում է Հարավային հարթավայրի արևելյան ծայրամասում՝ հանրահայտ Beachy Head կավճային ժայռի մոտ, որի բարձրությունը հասնում է 162 մետրի։ Ֆրիդրիխ Էնգելսի աճյունամոխիրը, նրա կամքի համաձայն, ցրվել է հենց այս ժայռի վրա։

Անգլիացի բանաստեղծ Ֆրենսիս Ուիլյամ Բուրդիլյոնը ապրել է այս քաղաքում և դասավանդել տեղի համալսարանում։

## Միջազգային միջոցառումներ
Իսթբորնը հայտնի է որպես ամենամյա քառօրյա ավիաշոուի (Airbourne) անցկացման վայր։

Քաղաքում է գտնվում *Devonshire Park Lawn Tennis Club-ը*, որտեղ պարբերաբար կազմակերպվում են թենիսի տարբեր միջազգային մրցումներ։ Թենիսի կենտրոնական կորտի տրիբունաները կարող են միաժամանակ ընդունել մինչև ութ հազար մարդ։

## Կլիմա
Բրիտանիայի հարավային ծովափնյա մյուս բնակավայրերի պես՝ Իսթբորնին բնորոշ է օվկիանոսային կլիման՝ տաք ամառներով ու մեղմ ձմեռներով։ 1910 թվականի հուլիս ամսին, ըստ մերձակա օդերևեթուբանական կայանի գրանցումների, արևոտ ժամերի քանակը կազմել է 383,9։ 1976 թվականի հուլիսին միջին ամսական ջերմաստիճանը եղել է 31.6&nbsp;°C, 1987 թվականի հունվարինը՝ −9,7 C: Köppen Climate Classification-ի դասակարգմամբ՝ Իսթբորնի կլիման բնորոշվում է որպես [Köppen climate classification#Group C: Temperate/mesothermal climates|Cfb (Marine West Coast Climate/Oceanic climate):

## Անվանի անձինք
Տարբեր ժամանակներում Իսթբորնում են ապրել ու ստեղծագործել, ուսանել կամ ուսուցանել, կամ իրենց հանգիսն անցկացրել գրողներ Լյուիս Քերոլը, Ֆրենսիս Ուիլյամ Բուրդիյոնը, Չարլզ Ուեբը, Էննի Քըրին, Ջորջ Օրուելը, փիլիսոփաներ Կարլ Մարքսը, Ֆրիդրիխ Էնգելսը և բազմաթիվ այլ նշանավոր մարդիկ։

## Պատկերասրահ

Beach huts - Eastbourne - geograph.org.uk - 2375843.jpg|Լողափի տնակներ
Eastbourne train station.jpg|Երկաթուղային կայարանը
Sovereign Harbour Marina (geograph 6797440).jpg|Նավահանգիստը
Eastbourne Town Hall (geograph 6729416).jpg|Քաղաքապետարանը
Eastbourne Pier (geograph 6518158).jpg|Նավամատույցը
St. Mary's Church, Old Town.JPG|Սուրբ Մարիամ եկեղեցին
Wish Tower, Eastbourne.jpg
Eastbourne Panorama, England - May 2009.jpg|Իսթբորնի համայնապատկերը Բիչի Հեդ ժայռից
Grove Road, Eastbourne.jpg
Eastbourne beach.jpg
Beachy Head and Lighthouse, UK.jpg|Բիչի Հեդն ու փարոսը



## Ծանոթագրություններ

## Արտաքին հղումներ
* 
* Visit Eastbourne Official tourism site
* Engels in Eastbourne - Commemorating the life, work and legacy of Friedrich Engels in Eastbourne
* Eastbourne Borough Council կայքը

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Կատեգորիա:19-րդ դարի հիմնադրումներ Անգլիայում